AZ 1858. JAN. 15. FÖLDRENGÉS. 



A k. M. Természettudományi Társulat 1858. Pebr. 6. tartott 

 szakgyűlésén Kubinyi Ferencz úr indítványára egy bizottság ne- 

 veztetett ki az ő elnöklete alatt Hunfalvy János, Kánya Pál, Ko- 

 vács Gryula , Molnár János és Szabó József urakból álló , azon 

 megbízással : hogy az azon évi Január hóban a felföldi megyék- 

 ben nagyobb fokban mutatkozott földrengések alapos megisme- 

 résére lépéseket tegyen, hogy így az adatok teljes birtokába jő- 

 vén, azokat a tudomány számára összeállítani s okirat gyanánt 

 lehessen a jövő korra átbocsátani. 



A jelentés kidolgozására Hunfalvy János úr kéretett fel, ki 

 is azt egy terjedelmes értekezés alakjában a Társulat 1859. Dec. 3. 

 tartott szakgyűlésén bemutatta, s abból ugyan akkor a IV-ik sza- 

 kaszt felolvasta. 



Értekezése öt szakaszból áll. 



Az I. szakaszban a legerősebb rázkódás vidékére vonatkozó 

 adatok vannak részletesen felsorolva, azután azon vidék földirati 

 és földtani viszonyai , s végre Schmidt, Jeitteles és Sadebeck né- 

 zetei a földrengés központjáról adatnak elő bírálati szempontból. 



A II. szakaszban a földrengés által hazánkban érintett többi 

 pontok számláltatnak elő az illető adatokkal, melyekből a föld- 

 rengés elterjedése hazánkban tetszik ki. 



A III. szakaszban a földrengés elterjedése hazánkon kivűl, ne- 

 vezetesen 1) Galicziában, 2) Osztrák-Sziléziában, Morvában és 

 Csehországban, 3) Porosz-Sziléziában tárgyaltatik. 



A IV. szakasz a földrengési tények és tünemények egybeállí- 

 tását foglalja magában ; nevezetesen elő van adva: 1) a földrengés 

 területe , alakja és terjedési sebessége. 2) A földrengés viszonyai 

 a magasságra , mélységre , a földszín alakulatára és szerkezetére 

 nézve. 3) A földrengés idején észrevett fény tünemények s a föld- 

 rengés iDefolyása a légköri viszonyokra és a delejességre. 4) A 

 rengés alatt tapasztalt hangtünemények. 5) A rengés hatása a 

 földkéreg felszinére s a vizekre. 6) Az állatokra és emberekre. 

 Végre 7) eröszeti hatása az épületekre s a t. 



Az V. szakasz végre történelmi adatokat közöl a hazánkban 

 a régibb és újabb s másutt a legújabb időben előfordult földren- 

 gésekről. 



